4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์หรือบริการหลัก

 4.1.1 ผลิตภัณฑ์

ผ้าลูกไม้ปัก

เป็นผลิตภัณฑ์ที่ใช้เส้นด้ายหลายๆชนิด
ปักลงบนผืนผ้าเพื่อให้เกิดลวดลายที่สวยงามเหมาะสำหรับการตัดเย็บชุดชั้นในสตรี
เสื้อผ้าสำเร็จรูปและสินค้าอื่นๆ อีกมากมาย โดยมีทั้งชนิดผืนและชนิดแถบ

ผ้าไม่ทอ

เป็นผลิตภัณฑ์จากเส้นใยสังเคราะห์
โดยนำมาผ่านกระบวนการผลิตและเครื่องมือที่ทันสมัยเหมาะสำหรับการนำไปบุเสื้อสกี รองเท้า
แอร์ฟิวเตอร์ ฟองน้ำหนุนไหล่ เครื่องนอน และผลิตภัณฑ์ในรถยนต์

4.1.2 สิทธิประโยชน์ในการประกอบธุรกิจ

- บัตรส่งเสริมการลงทุน

- บัตรเลขที่ 1056(2)/2550 ประเภทผลิตภัณฑ์สิ่งทอหรือชิ้นส่วน

  - บัตรเลขที่ 1182(2)/2550 ประเภทผลิตภัณฑ์สิ่งทอหรือชิ้นส่วนและผลิตภัณฑ์จาก

  หนังสัตว์หรือหนังเทียม

  - บัตรเลขที่ 1774(2)/2550 ประเภทชิ้นส่วนประกอบเครื่องนุ่งห่ม, ชิ้นส่วนตกแต่ง

  ในรถยนต์ และอุปกรณ์การแพทย์

- สิทธิอื่นๆ

- ไม่มี -

- ข้อจำกัดในการประกอบธุรกิจ

- ไม่มี -

 4.2 การตลาดและภาวะการแข่งขัน

4.2.1 นโยบายและลักษณะการตลาด

- ลักษณะลูกค้าของบริษัท

บริษัททำการจำหน่ายสินค้าที่ผลิตได้ในประเทศเป็นส่วนใหญ่ โดยจำหน่ายให้กับโรงงานอุตสาหกรรม
เช่น โรงงานผลิตเสื้อผ้าสำเร็จรูป โรงงานผลิตชุดชั้นในสตรี โรงงานผลิตรองเท้า
โรงงานผลิตชิ้นส่วนรถยนต์ ในส่วนที่เหลือส่งขายยังต่างประเทศให้แก่ลูกค้าที่มีลักษณะเดียวกัน

- การจำหน่ายและช่องทางการจำหน่าย

บริษัทมีพนักงานขาย และทีมขาย ซึ่งทำหน้าที่ในด้านการขาย และบริการลูกค้าในประเทศ
และต่างประเทศ
และยังมีตัวแทนในการขายและดูแลลูกค้าในประเทศที่บริษัทไม่สามารถให้บริการได้ทั่วถึง

- สัดส่วนการจำหน่ายในประเทศและต่างประเทศ

บริษัททำการจำหน่ายสินค้าที่ผลิตได้ในประเทศเป็นส่วนใหญ่ ซึ่งอยู่ประมาณร้อยละ 84.45
และในส่วนที่เหลืออีกประมาณร้อยละ 15.55 ส่งขายยังต่างประเทศโดยตรง

4.2.2 การตลาดและภาวะการแข่งขัน

ภาวะการแข่งขัน

จากภาวะเศรษฐกิจโลกที่ประสบปัญหา และเริ่มชะลอตัวลงตั้งแต่ช่วงไตรมาสที่ 3
ส่งผลให้ความต้องการของผู้บริโภคในชั้นต่าง ๆ
ของห่วงโซ่เริ่มปรากฏให้เห็นเด่นชัดขึ้นว่ามีการหดตัว และรุนแรงมากขึ้นในช่วงปลายปี
โดยเฉพาะอย่างยิ่งในส่วนที่เกี่ยวข้องกับตลาดอเมริกาและยุโรป
การแข่งขันที่จะแย่งลูกค้าที่มีกำลังซื้อจะทวีความรุนแรงมากขึ้นเป็นลำดับ

 กลยุทธ์ในการแข่งขัน

บริษัทใช้กลยุทธ์ในการรักษาตลาดหลัก และขยายฐานลูกค้าใหม่ ในการเจาะตลาดใหม่
เช่นตลาดแอฟริกา อเมริกาใต้ ซึ่งเป็นตลาดใหม่เพิ่มเติมจากฐานลูกค้าเดิมด้วย
ผนวกกับจุดแข็งของบริษัทที่มีสินค้าหลากหลายมาเป็นกลยุทธ์ในการเชื่อมโยงนวัตกรรมของสินค้าในแต่ละผลิตภัณฑ์ทั้งของบริษัทเอง
และส่วนของห่วงโซ่อุปทานเข้าด้วยกันเพื่อนำเสนอต่อลูกค้า
ตลอดจนการใช้วิธีการเพิ่มประสิทธิภาพในส่วนต่าง ๆ เพื่อทำการลดต้นทุนการผลิต
มุ่งเน้นที่การสร้างมูลค่าเพิ่มให้กับสินค้าและบริการ
อันจะส่งผลให้บริษัทมีความสามารถในการแข่งขันได้ในระยะยาวอย่างยั่งยืน

กลุ่มลูกค้าเป้าหมาย บริษัทมีลูกค้าค่อนข้างกระจายตัวไปยังกลุ่มผู้ผลิตสินค้าต่าง ๆ เช่น
ผู้ตัดเย็บชุดชั้นในที่จำหน่ายในประเทศและต่างประเทศ ผู้ผลิตรองเท้า
และผู้ผลิตชิ้นส่วนประกอบรถยนต์เป็นต้น
บริษัทมีนโยบายในการผลิตและจำหน่ายสินค้าให้กับลูกค้าทั่วไปโดยเท่าเทียมกันทุกราย

4.3 การจัดหาผลิตภัณฑ์

4.3.1 จำนวนโรงงานและสถานที่ทำการของโรงงาน

 บริษัทมีสถานประกอบการที่เป็นโรงงาน เป็นจำนวน 6 แห่ง ดังนี้

1. ตั้งอยู่เลขที่ 600 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

2. ตั้งอยู่เลขที่ 624/5-8 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

3. ตั้งอยู่เลขที่ 600/3 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

4. ตั้งอยู่เลขที่ 111/2 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

มี 2 โรงงาน

5. ตั้งอยู่เลขที่ 220 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

4.3.2 การจัดหาวัตถุดิบ

ประเภทของวัตถุดิบ

 วัตถุดิบหลักที่สำคัญของบริษัท ได้แก่ เส้นด้าย , ผ้าผืน และ เส้นใยสังเคราะห์

1. เส้นด้าย

บริษัทใช้เส้นด้ายในการผลิตหลายชนิด เช่น เส้นด้าย COTTON , เส้นด้าย POLYESTER ,
และเส้นด้าย RAYON รวมทั้งเส้นด้ายแฟชั่น และเส้นด้ายที่มีคุณสมบัติพิเศษต่อผิวสัมผัส
ซึ่งสั่งซื้อจากผู้ผลิตเส้นด้าย , ตัวแทนจำหน่าย และสั่งซื้อจากต่างประเทศ

2. ผ้าผืน

ผ้าที่ใช้ส่วนใหญ่ ได้แก่ ผ้า COTTON , ผ้า NYLON , ผ้า T/C และอื่น ๆ
ได้สั่งซื้อจากผู้ผลิตและผู้จำหน่ายทั่วไป ส่วนผ้าที่มีคุณสมบัติพิเศษ ได้สั่งซื้อจากต่างประเทศ

3. เส้นใยสังเคราะห์

ส่วนใหญ่ใช้เส้นใย POLYESTER ในการผลิตสินค้า การสั่งซื้อ ซื้อจากผู้ผลิตในประเทศเป็นส่วนใหญ่
บางส่วนซื้อจากต่างประเทศ เพื่อขายให้ลูกค้าที่ซื้อไปผลิตเพื่อส่งออก

4.3.3 สัดส่วนการซื้อวัตถุดิบในประเทศและต่างประเทศ

 ซื้อในประเทศ = 93.93 %

ซื้อต่างประเทศ = 6.07 %

บริษัทมีนโยบายที่จะใช้วัตถุดิบจากต่างประเทศมากเพิ่มมากขึ้น
รวมทั้งวัตถุดิบที่มีคุณสมบัติพิเศษเพื่อพัฒนาสินค้าให้ทันสมัยตรงกับความต้องการของลูกค้า

4.3.4 สภาพปัญหาเกี่ยวกับวัตถุดิบและจำนวนผู้จำหน่ายวัตถุดิบ

จากสภาพตลาดซึ่งมีการเปลี่ยนแปลงมาก แนวโน้มลูกค้าส่วนใหญ่ต้องการผลิตภัณฑ์ที่มีความแปลกใหม่
, ระยะเวลาการส่งของต้องเร็วและตรงตามกำหนด , จำนวนการสั่งจะเป็น LOT ที่เล็กลงตาม
ORDER ของลูกค้า
สำหรับผู้จัดจำหน่ายวัตถุดิบของบริษัทไม่ค่อยมีเงื่อนไขและสามารถต่อรองกับคู่ค้ารายใหญ่ได้

จากความต้องการผลิตภัณฑ์ที่มีความแปลกใหม่
ผู้จำหน่ายวัตถุดิบในประเทศเริ่มมีการพัฒนาวัตถุดิบให้แปลกใหม่เพื่อรองรับความต้องการของลูกค้าปลายทางของบริษัทที่จะนำเสนอ
แต่ยังไม่ทันต่อความต้องการยังต้องพยายามในการสรรหาวัตถุดิบอย่างต่อเนื่องต่อไป
ดังนั้นบริษัทยังต้องเสาะหาวัตถุดิบจากต่างประเทศให้เหมาะสมกับผลิตภัณฑ์ที่ลูกค้าต้องการ
ทั้งด้านคุณภาพ , ราคา, กำหนดส่งของ โดยส่วนใหญ่ต้องมีการต่อรองกับผู้จำหน่ายวัตถุดิบ
เพื่อไม่ให้มีปัญหาในการจัดส่งสินค้า